Bálint Sándor Művelődési Ház

Vajdasági Magyarok Demokratikus Szövetsége

Szegedi Tagozata

2015. december 1–én, kedden

18.00 órai kezdettel:

KOLIGER KÁROLY–EMLÉKEST

a kiváló költő, író, grafikus,

tévébemondó–műsorvezető,

újságíró

halálának

10.

évfordulója tiszteletére

a

Bálint Sándor Művelődési Házban

(Szeged, Temesvári krt. 42.)

GYALOGÚT A FÉNYESSÉGBEN

vers– és szövegmontázs

Koliger Károly alkotásaiból.

Közreműködik:

ANTAL ANIKÓ *vers, próza*

KISS ERNŐ *vers, próza, szintetizátor*

Az összeállítás elhangzása után:

emlékező beszélgetés

Koliger Károlyról.

**KOLIGER Károly** (Belgrád**,** 1939. okt. 1. – Szeged, 2005. júl. 5.): író, költő, grafikus, művészeti író.

Péterrévén végezte el az ált. isk.-t, Szabadkán a tanítóképzőt, majd a tanárképző főisk.-n is tanult. Péterrévén pedagógus (1959–1970). Az Újvidéki Rádió műsorvezető-bemondója volt (1989-ig). Képzőművészettel rendszeresen foglalkozott, festett, rajzolt, grafikai sorozatokat készített, amelyen észrevehető a japán hatás (ismerte valamennyire a japán nyelvet is). 1990-ig hét önálló tárlata volt és több csoportos kiállításon is részt vett (külföldön is). Verset, prózát írt, fordított is, a publicisztika számos műfaját művelte. Az 1990-es évek elején Szegedre települt át. A Szegedi Írók Társaságának tagja (1998), 2003 őszétől a Társaság elnökségének tagja (titkárhelyettese). Ugyancsak 1998 őszétől volt a Bálint Sándor Művelődési Ház külső munkatársa, számtalan munkaformában segítette a művelődési ház életét (egy időben helyettes népművelőként is), 1999 tavaszától jórészt ott élt, dolgozott. A *Dél–Alföld* c. lapnak 1998-tól, a *Szegedi Szépírás*nak 2001-től állandó külmunkatársa volt. A *Szegedtől Szegedig* Antológiában 1999–től kezdve minden évben jelentek meg munkái. 1999-ben a szegedi Bálint Sándor Művelődési Házban 60. születésnapja alkalmából grafikáiból reprezentatív kiállítást rendeztek, majd lírai és prózai alkotásaiból irodalmi estet tartottak. 2000-ben a szegedi Cora Galériában volt önálló kiállítása. A Szegedi Szépmíves Céh tagja volt. Önálló kötetének címe *Az élet a kalap – Bölcsességek és okosságok, magasságok és lapályok*. Aforizmagyűjtemény. (Szeged, 2000). Több kiadatlan kézirat maradt utána.